कांग्रेस और जेडीएस के भीतर कुल 20 लिंगायत विधायक हैं, ऐसे में इन विधायकों पर आज हर किसी की नजर रहेगी कि ये सभी विधायक मिलकर कांग्रेस-जेडीएस के गठबंधन को अपना मत देते हैं या फिर भाजपा के पाले में जाते हैं। भाजपा को इस बात का भरोसा है कि ये सभी लिंगायत विधायक क्रॉस वोटिंग करेंगे और उसकी सरकार को बचाएंगे। इन विधायकों के सामने भी यह बड़ी चुनौती है कि जब सदन के भीतर विश्वास मत डाला जाएगा तो वह किसके पाले में जाते हैं।